Népszava Hamilton falnak csapódott a Brazil Nagydíj időmérőjén - Videó!
Hamilton falnak csapódott a Brazil Nagydíj időmérőjén - Videó!
Valtteri Bottas, a világbajnok Mercedes istálló finn pilótája nyerte a Forma-1-es Brazil Nagydíj szombati időmérő edzését, amelynek elején a negyedik vb-diadalát két hete bebiztosító brit Lewis Hamilton a gumifalnak csapódott. A KÉPRE KATTINTVA GALÉRIA NYÍLIK!
A 28 éves Bottasnak az idén - és pályafutása egészét tekintve is - ez a harmadik pole pozíciója. A rajtrácson a második helyet a négyszeres vb-győztes Sebastian Vettel, a Ferrari német versenyzője foglalja majd el, míg a harmadik pozícióból Kimi Räikkönen, a Ferrari finn pilótája indul. Hamilton az időmérő edzés első szakaszának elején megcsúszott az egyik kanyarban, és a gumifalba csapódott. A friss négyszeres világbajnok nem sérült meg, de a versenyautója összetört, így nem tudta folytatni a kvalifikációt.
Hamilton ugyanakkor nem a 20., utolsó, hanem a 18. helyről kezdheti meg a felzárkózást a vasárnapi futamon, mivel a Toro Rosso mindkét pilótája, a francia Pierre Gasly és az új-zélandi Brendon Hartley 10-10 helyes rajtbüntetést kapott, így ők ketten foglalják el az utolsó két rajtkockát.
Hamilton Brazil Nagydíj Bottas
Frissítve: 2017.11.11. 20:19
2017.11.11. 18:27
Bud Spencer Corvin-negyed